Bengas (upė)

Bengas (, dar vadinama Zenza) – upė Angoloje; jos ištakos yra Krištolo kalnuose (šiaurinė Angola). Įteka į Atlanto vandenyną 20 km į šiaurę nuo šalies sostinės Luandos (Bengo provincija). Upės ilgis – 300 km, o baseino plotas – 7370 km². Įrengtas didelis Kiminjos tvenkinys. Source book for the inland fishery resources of Africa…, FAO

Žemutiniuose 90 upės salpos kilometrų yra keletas nedidelių ežerų (tarp jų – Panguila, Quilunda bei Lalama). Bengo upės salpa – pagrindinis Luandoje naudojamos žemės ūkio produkcijos šaltinis.The Province Of Bengo: Manna from Muxima, Washington Post Iki 1889 m., kai buvo pastatytas akvedukas, geriamasis vanduo į Luandą būdavo transportuojamas Bengo upe valtimis plukdomomis statinėmis.Angola and the River Congo, Volume 2, Joachim John Monteiro, Macmillan and Company, 1875, p. 15-19 Šiais laikais didžioji dalis geriamojo vandens į Luandą atgabenama sunkvežimiais; jis pumpuojamas siurbliais iš Bengo upės.In Oil-Rich Angola, Cholera Preys Upon Poorest, SHARON LaFRANIERE, New York Times, June 16, 2006

Upės žiotyse esama mangrovių (Angola – pietinė jų augimo riba regione).World Atlas of Mangroves, Mark Spalding, Mami Kainuma and Lorna Collins, Earthscan, 2010, p. 241. Ties Kifangondo vietove (Luandos provincija) įrengta tilapijų ferma, niekur kitur Angoloje akvakultūra nėra kultivuojama.Fishery Country Data: Angola , Food and Agriculture Organization of the United Nations

Prie Bengo upės įvyko keletas mūšių. 1641 m. olandams užėmus Luandą, čia atsitraukė portugalai. 1873 m. dembai, gyvenantys tarp Bengo ir Dandės upių, pradėjo sukilimą prieš kolonizatorius portugalus.The Creole Elite and the Rise of Angolan Protonationalism: 1870–1920, Jacopo Corrado, Cambria Press, 2008, p. 35. 1975 m., per Angolos nepriklausomybės karą, čia įvyko Kifangondo mūšis.

 Išnašos 

Kategorija:Angolos upės